Jeg har en unghest der bliver 4 år i år. Han blev kastreret i december 2014, da han næsten var 3 år. Han er en glad, nem og medgørlig hest når han håndteres af mennesker, men har har før haft tendens til at rotte sig sammen med "de store drenge" på folden og være meget hård ved dem i flokken af lavere rang. Pt går han på fold med to ældre vallakker samt en vallak på 7 år som han leger rigtig fint med. De to ældre vallakker ses han ofte stå og nusse med, så det er en dejligt harmonisk flok og de har masser af plads at røre sig på. I går skete der dog noget jeg aldrig har oplevet før. Mens den ene ældre vallak var ved at rulle sig, lagde min hest sig fladt hen over den (altså med maven ned mod den anden hest). Imens bed han sig fast i nakken på den. Det blev opdaget ved nogle voldsomme brøl ude fra folden, og den ældre hest kunne ikke komme op at stå for min hest som lå oven på med al sin vægt. Vi fik jaget min hest væk og den gamle kom op og løb væk mens den sparkede efter min hest. Efterfølgende var der intet. Har I oplevet lignende før? Jeg aner ikke hvad jeg skal gøre. Min hest er meget social og elsker leg, men når han er så voldsom og når det kommer så pludseligt og uforudsigeligt som her (de er jo ellers rigtig gode venner), så bliver jeg jo også nervøs for om han en dag gør skade på en af de andre. I næste uge flytter vallakken på 7 år og han er dermed alene med de to gamle. Jeg frygter om han så har endnu mere krudt der skal gå udover dem... omvendt er jeg heller ikke fan af at en 4 års skal gå på en fold helt alene 
Hej, Ved vallakker, der er relativt sent kastreret, kan man nogle gange godt observere en adfærd, der er liiiidt for meget for tilskuernes nervesystem  . Der findes urteblandinger rettet mod hopper og vallakker med lidt for mange hormoner i omløb. Jeg ved, at Brogården sælger Dodson & Horrell "Stroppy mare" og "Naughty gelding". Det kunne måske været et forsøg værd, hvis det kunne tage toppen af din vallaks adfærd. MVH Jette
Er de to ældre vallakker dine, eller er de ejet af andre? Tænker bare, at det potentielt kunne skabe noget ballade hvis din dominante unghest enten forvolder uoprettelig skade, eller får genereret nogle pebrede dyrlæge regninger for den anden hesteejer. jeg har selv haft en der var sådan....konsekvensen blev, at han måtte gå selv....det var ikke de potentielle skader værd.
26 årig nederst, og 1,5 plag øverst. Tolker det ikke som andet end leg og prøven grænser af. De legede før og efter som 2 gode venner